04/vol. 1 Jurnalul Oficial al Uniunii Europene 139 31985R3561 L 339/29 JURNALUL OFICIAL AL COMUNITĂȚILOR EUROPENE 18.12.1985 REGULAMENTUL (CEE) NR. 3561/85 AL COMISIEI din 17 decembrie 1985 privind informațiile legate de inspectarea activităților de pescuit efectuate de către autoritățile naționale de control COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 2057/82 al Consiliului din 29 iunie 1982 privind stabilirea unor măsuri de control pentru activitățile de pescuit desfășurate de vasele statelor membre (!), astfel cum a fost modificat prin Regulamentul (CEE) nr. 1729/83 (2), și în special articolul 13, întrucât articolul 1 din Regulamentul (CEE) nr. 2057/82 impune statelor membre inspectarea vaselor de pescuit, în legătură cu măsurile de conservare și de control și intentarea de acțiuni penale sau administrative în cazul în care se constată infracţiuni; întru- cât, în conformitate cu articolul 5 din regulamentul de mai sus, Comisia trebuie informată cu privire la inspecțiile și controalele efectuate și rezultatele acestora; întrucât este prin urmare necesar a se preciza sub ce formă vor fi comunicate informațiile către Comisie; întrucât măsurile prevăzute în prezentul regulament sunt în conformitate cu avizul Comitetului de gestionare a resurselor de pescuit, ADOPTĂ PREZENTUL REGULAMENT: Articolul 1 (1) În fiecare an, cel mai târziu până la data de 1 martie, statele membre furnizează Comisiei, pentru anul calendaristic precedent: (a) informații cu privire la numărul de zile de inspecţie pe mare efectuate de către navele naționale de inspecție în fiecare divi- ziune CIEM, zonă NAFO și/sau zonă Copace; (b) informații, sub forma prezentată în anexă, privind: — inspectarea vaselor de pescuit, efectuată atât pe mare, cât și în porturi, pe de o parte, și a capturilor descărcate, pe de altă parte; — avertismentele oficiale date; — sancţiunile administrative aplicate; — infracțiunile care au făcut obiectul unor acţiuni în justiție. În sensul prezentului regulament, se înțelege prin: S — — „avertisment oficial”: notificarea trimisă în scris de către auto- rități unui căpitan sau oricărei alte persoane care se face vinovată de o infracţiune, fără angajarea unei acţiuni în justi- ție, privind infracțiunile săvârșite și sancțiunile aplicate în caz de recidivă; — „sancţiuni administrative aplicate”: orice sancţiuni pecuniare sau de altă natură aplicate de către autorități în caz de infracțiune sau orice hotărâri administrative luate ca urmare a unei infracțiuni și care penalizează activitatea căpitanului sau a oricărei alte persoane care se face vinovată de o infracțiune; — „infracţiuni care au făcut obiectul unei acţiuni în justiţie”: infracțiunile care au făcut obiectul unor acţiuni în instanţă, indiferent de hotărârea acesteia. (3) Comisia transmite statelor membre un rezumat al informați- ilor primite, conform alineatelor (1) și (2). Articolul 2 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Se aplică de la data de 1 ianuarie 1987. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 17 decembrie 1985. () JOL220,29.7.1982,p. 1. () JOL169,28.6.1983,p. 14. Pentru Comisie Frans ANDRIESSEN Vicepreședinte